Manuel Álvarez Silva

Manuel Álvarez Silva, coñecido por Silva, nado en Ourense en 1905 e finado en Barbadás o 18 de novembro de 1946, foi un guerrilleiro antifranquista galego.

 Traxectoria 
Natural de Ourense, era militante do Partido Comunista de España nesa cidade e ao producirse o golpe de Estado do 18 de xullo de 1936 botouse ao monte formando un grupo guerrilleiro que actuaba na zona entre Ourense e Ribadavia e que tiña tamén a misión de enlazar coa dirección comunista localizada en Vigo. Unha vez rematada a guerra encadrouse na II Agrupación da Federación de Guerrillas de León-Galicia e participou en boa parte das accións contra falanxistas na provincia de Ourense. O 16 de agosto de 1946 o seu grupo abateu o garda civil Leonardo González Cabra nun enfrontamento. Morreu o 18 de novembro de 1946Máiz, Bernardo; op.cit. páx.166 en Bentraces (Barbadás), na estrada Ourense-Celanova, xunto con outro guerrilleiro de nacionalidade portuguesa, no decurso dunha emboscada da Garda Civil; un terceiro guerrilleiro, ferido, logrou fuxir.

 Notas 

 Véxase tamén 
 Bibliografía 




Categoría:Guerrilleiros antifranquistas de Galicia
Categoría:Nados en Ourense
Categoría:Nados en 1905
Categoría:Finados en 1946
Categoría:Personalidades de Galicia sen imaxes